
ESPOSIŢIA DE PICTURĂ A DLUi OCTAVIAN SMIGNELSCHI. 


Sărăcia, această logodnică veche şi credin- 
cioasă a măritului neam rominesc din țara Ar- 
dealului, ne-a întovărăşit prin perîndarea vea- 
curilor călătoare în toate alcătuirile mînilor 
noastre, dar îndeosebi în biserica cu bun chip 
a artelor am simţit tot-dea-una suflarea-i rece. 
Sărăcia este poate şi pricina de căpetenie, că 
la noi pictura de pildă, n'a avut în atit amar 
de vreme de cînd ne pomenim, un singur re- 
presentant barem, care pogorîndu-se în sufletul 
nostru și oblicindu-ne cu ochiu treaz umbletele 
minții, să încremenească pe pinză o clipă a 
vieţei noastre romîneşti în Ardeal. Numai pe 
păreții caselor lui Dumnezeu scris-au chipuri 
întru mărirea Domnului meşteri fără nume, is- 
cusiți într'o învățătură împrumutată împreună 
cu multe meşteşuguri dela altă împărăție, dar 
frămîntată cu vremea în cugetul lor şi poleită, 
după chibzuința semenilor lor, de povaţa caldă 
a geniului rominesc. 

Stilul bizantin în pictură, dăinuitor şi în apus 
pînă prin secolul al XII-lea, a lăsat urme de 
strălucire vecinică la Ravenna, Palermo, Mont- 
reale etc., formînd întiia epocă de desvoltare 
şi revelaţiune artistică a picturei bisericeşti, 
pîină-ce cu vremea, alături de progresul gradat 
în desăvirșirea formei, măestria conturelor și 
fineţa diferitelor culori, în epoca renaşterei sti- 
lul bizantin în Italia a fost abandonat. Noi Ro- 
minii însă primindu-l împreună cu ritul dela 
Greci l-am încetățenit în bisericile noastre, pă- 


strindu-i și meşteşugindu-i cu vremea notele 
caracteristice: sinceritatea, liniştea şi demnitatea 
concepţiei, esecutarea monumentală şi pom- 
poasă, coloratura simplă, dar vioaie. Stilul bi- 
zantin, învederarea directă a spiritului plăsmui- 
tor grecesc, a fost pe păreţii bisericilor noastre 
în cursul veacurilor modificat după t:ebuinţele 
şi gustul specific al primitorilor, a trecut prin 
o denaturare ușoară, îmbogăţindu-se în schimb 
cu unele note nouă, proprii sufletului şi ochiu- 
lui nostru. 

Stilul bizantin la noi îşi are deci tradiţiile 
sale şi apropiindu-se, iar mai tîrziu înrudindu- 
se cu suʻletul nostru, poate fi privit de-o ma- 
nifestațiune a geniului specific naţional, romi- 
nesc.  Meșteșugari fără fărim de cunoştinţe 
teoretice, încorporindu-şi imboldul stăruitor al 
sentimentului lor artistic, povățuiţi de ochiul 
lor limpede de ţărani dela sate, au zugrăvit cu 
penel puţin măiestrit pe păreţii bisericuţelor 
noastre sfinți cu bărbi lungi şi cucernice, cu 
căutătură senină, muceniţe cu ochii mari şi zim- 
bete rumene, patrafire ţesute cu coloarea al- 
bastrului de seara şi tivite cu aur. Au prins 
acești zugravi năcăjiți, cu penelul lor, notele vieții 
noastre patriarchale romîneşti: frica de Dum- 
nezeu şi cuviința bună unui neam obidit, cu- 
rățenia gindului și cucernicia sufletului rumenit 
de cinste, dorul şi aşteptarea cu tare credinţă 
a unor zile de mărire şi bogăţie. Colorile lor 
rudimentare, micstura lor puţin meştesugită e 

oglinda firei ce-i împrejmuie: albastrul ceriului 
senin de la munte, roşul obrazelor sănătoase, 
aurul sădit cu atît prisos în nunții foşti odi- 
nioară ai noştri. Munca lor însă e cu greşuri, 
sfinții lor, — așa zișii «sfinți romîneşti» cum 
i numesc neamurile cu cari ne-a bătut norocul 

formă a celorlalte direcțiuni în pictură şi dispu- 
nînd de-un puternic talent analitic, să îndepli- 
nească opera de reconstruire în pictarea ajunsă 
pe mîni străine şi nechemate a bisericilor noastre. 

Zilele aceste ne-a fost dat prilejul să vedem 
şi admirăm şi noi ceşti sălăşluiți vremelnic în 


OCTAVIAN SMIGHELSCHI. 


la împreună trăire, — au perdut mult din rostul 
adevăratei arte bizantine. 

A fost o necesitat», ca acest stil potrivit dog- 
melor bisericei noastre, cultivat veacuri dea- 
rîndul de zugravi de legea romînească, să-și 
afle un continuator cu temei artistic, cu gust 
rafinat de principiile diferitelor școale moderne, 
care cunoscînd cu de-amănuntul perfecțiunea de 


această strălucită cetate şi Ungurii, în museul 
de arte decorative din loc, esposiţia colectivă 
de tablouri a d-lui Octavian Smighelschi, un 
talent real de-o concepție remarcabilă, care în 
liniştea senină a unul orăşel de pe Tirnave, vreme 
de zeci de ani a muncit într'o tăcere, vrednică 
de relevat, întru înțelegerea şi înterpretarea co- 
răspunzătoare a unui ram de artă tradiţională. 

Cele cîteva acuarele şi unele creaţiuni pro- 
fane indică puterea de concepţie şi măiestria 
acestui penel cizelat de studiu îndelungat şi 
temeinic, iar puternicele plăsmuiri în stil bi- 
zantin ne dovedesc clar, că dl Smigelschi în 
cursul îndeletnicirilor sale pentru artă, pogo- 
rîndu-se în adîncul duhului plăsmuitor al nos- 
tru, a putut înţelege importanţa specific na,io- 
nală a stilului bizantin pentru noi. 

Judecînd numai din acest punct de vedere 
şi lăsînd la o parte complexul de motive 
cari justifică astăzi renașterea stilului bizantin 
ca o revelaţiune artistică maï corăspunzătoare 
picturei bisericeşti față de, direcţiile moderne, 
creațiunile d-lui Smigelschi sunt de-o impor- 
tanță deosebită pentru noi. 

Pe lingă reconstruirea monumentală a stilu- 
lui bizantin, dl Smigels:hi a putut îmbogăţi 
operele sale cu notele personale ale unei indi- 
vidualități puternice. In «Profetul leremie» ne-a 
dat un cap de operă, de care numai o pro- 
fundă putere de concepţie individuală a fost 
în stare să creeze; iar în tabloul ce represintă 
pe Christos vedem întruparea perfectă a con- 
cepţiei orientale: nu prototipul abnegaţiunei şi 
împăcărei, a suferinței și jertfirei de sine a 
Celui încununat cu spini cum ni-l presintă apu- 
sul ci împăratul luminei, măritul domn al 
adevărului, pantocratul sălășiuit cu demnitate, 
linişte şi splendoare pe tron de aur. Atit pla- 
nul general al iconostasului şi cupolei, tablou- 
rile celor 4 evangelişti, precum și cartoanele ce 
reprezintă motivele ornamentale au atras luarea 
aminte a celor pricepuţi, dîndu-ne prilejul rar 

al cîtor-va clipe de adevărată mindrie naţio- 
nală. 

Cercetătorii esposiţiei d-lui Smigelschi în 
frunte cu cei doi miniştrii, cari au luat parte 
la deschiderea esposiției, au rămas uimiţi de 
talentul şi străduința acestui profesor de licen, 
care pe lingă cele douăzeci de ore la săptă- 
mînă, pe cari i le reclamă meseria, a ştiut 
munci şi crea întrun răstimp atît de iung, des- 
consinderînd ori-ce apucătură utilitară proprie 
spiritului tirgoveţ din capitala noastră jidovită. 
Lumea artiştilor de-aici consideră în pășirea 
d-lui Smigelschi un eveniment artistic, iar jur- 
nalele ungurești publică dări de seamă elo- 
gioase şi cuvinte de admiraţiune şi — dată 
fiind desorientarea şi deosebita predilecție în 
întortocherea adevărului proprie limbuţiei izrail- 
tene, — cinstesc în «genialul artist o nouă în- 
vederare a sentimentului artistic maghiar», pu- 
nindu-l alături de cel mai însemnat pictor bi- 
sericesc din Ungaria Carol Lotz. 

E datoria noastră, ca să-i prilejim acestui 
puternic talent prin sprijinul şi interesul nostru 
înflorirea deplină, să-l facem interpretul dra- 
gostii ce nutrim pentru artă, să-i ținem penelul 
în slujba noastră, iar cînd frica de Dumnezeu 
ne îndeamnă să clădim casă de rugăciune 
sufletelor noastre, să nu scriem scrisori pecet- 
luite cu sfială meșterilor din țări străine, cari 
ne cunosc numai din cărți cu multe greşuri şi 
nu ne ințeleg, — ci să ne aducem aminte de 
cel de-acasă, cunoscător şi părtaş tuturor nă- 
cazurilor ce ne împrejmuie, iar ca artist; tO- 
varăş vrednic al plăsmuitorilor străini. 

Octavian Goga. 


COL e Te DD 


O SĂRBĂTOARE. 


Te-am regăsit !... E joc în bătătură, 
Flăcăi şi fete, mîndrii ca?'n poveste, 
Şoptesc cu drag... O ceată de neveste 
S'adună stol, şiret din ochi ne fură, 


Şi 'n mijloc stal tu, fata mindr'a popii, 
Cuminte mă priveşti, dai să înţeleagă 

Cit foc păstrezi pe lumea asta ’ntreagă 

În ochit tăi, cînd cerci să mi te-apropil... 


Și ’n joc nebun pornim lipiţi de-olaltă, 
Și stau năuci de-atita bucurie 

Sătenii 'n loc şi par'că reînvie 
Şi-albastrul cer şi ride lin și saltă. 


lar soarele uimit cărarea-și lasă 

Şi ne cuprinde ?n raza-i aurie 

Ne prinde 'n lanţuri, plin de veselie 
Ți-aşează 'n cap beteaiă de mireasă. 


Şi toți şi toate cîntă, te 'mpresoară... 
Te preamărim, iar tu mă prinzi în brață. 
Eu te sărut nebun pe ochi, pe faţă 

Și îmi pari căzută din poveşti fecioară! 


Dar nu ştiu pentru ce să pling în! vine, 
Cind aste toate le trăiesc și-i soare... 


Tresar din somn, visaiu o sărbătoare. 
(1963. Brașov). Eugen Vlad. 

NENOROC.., 


Se făcuse obiceiu; seara mapuca se bată 
ceasul de nouă-ori şi eram adunaţi toţi la masa 
cea lungă din fundul unei cafenele de pe calea 
Victoriei. Şi vorbe şi minciuni şi glume și cri- 
tice şi discuţii înfocate şi ris... şi de toate. 
Pe la douăsprezece, pe la unu, o luam apoi 
fie-care in cite-o parte ca să ne intrunim a 
două zi cu sacul şi mai plin şi cu mai multă 
poftă de vorbă. 

De vre-o cite-va seri venia între noi şi un 
artist dramatic, cunoscut vechiu, fost coleg de 
școală şi... băiat bun. Ne povestea o mulţime 
de comedii, de farse şi de întîmplări ciudate 
din viaţa de culise. 

Terminase conservatorul cu succes mare, dar 
wavu norocul să obție un angajament la Teatrul 
Naţional. De alt-fel soartea asta au mai îndu- 
rat-o şi alţii; cînd s'au dus la directorul cu 
petiția li s'a răspuns: nu e loc!... Ce era să 
facă Rodeanu? Era prea inteligent ca să nu 
vadă că va fi perdut, dacă va apuca calea pro- 
vinciei. La nol așa-e; ori eşti actor la Naţional 
în Capitală, ori te laşi de artă. Ca să pleci în 
provincie însemnează să te omori singur, dacă 
ai nenorocirea să fi puţin mai simţitor decit 
alţii. Las” că nici la Naţional nu eşti în sinul 
lui Avram, dar — vorba ceea — dintre două 
rele l-alegi pe cel mai bun. 


* 


L-am intilnit într'o duminecă ducîndu-se la 
biserică la Dna Balaşa. Imi spuse că s'a lăsat 
de artă şi a întrat funcţionar la ministerul de 
culte. Era bine îmbrăcat și ras la mustăți. 

Peste cinci ani l-am întîlnit la Turnu-Mă- 
gurele într'o trupă de teatru. Am rămas încre- 
menit, cînd l-am văzut. 


«N'am avut putere, mon cher, să mă las de 
meseria asta. Ori-cum... e frumoasă. Am dat 
dracului şi minister şi tot şi într'o bună dimi- 
ncață am luat-o rasna. Ce era să fac? Nu mai 
aveam odihnă...» 

Am tras un chef de bună întîlnire. 

După doi ani iată-l la Bucureşti. Cu hainele 
tocite. plictisit şi sărac. Işi păstrase acel «ce» 
caracteristic în vorbă care se observa mai cu 
seamă cînd vorbia de necazurile lui; era o 


bătae de joc delicată şi de multe-ori înduio- 
șătoare. 

— De ce umbli aşa neras ? — îl întrebai odată 
şi el îmi răspunse zimbind: 

«Imi jelesc norocul prietene !» 

Acum se înplinea două luni şi mai bine de- 
cînd m'avea angajament şi ducea o viață... 
Ziua sta toată vremea prin biblioteci și seara 
se grăbia să fie cel dintii la locul de întilnire. 


Intr'o seară — urla viscolul afară de credeai 
ca se prăpădeşte lumea — din vorbă în vorbă 
d! X., critic teatral recunoscut, zice: 

«Mai Rodene, de ce nu te faci tu gazetar?» 

Toţi găsiră ideea admirabilă, fiind-că toți îl 
ştiu pe Rodeanu de-un om cetit, cu mult bun 
simț şi nu tocmai greoi în purtarea condeiului. 


«Aşa-e |! ziseră vre-o cîți-va, de ce nu te faci 
gazetar ? 

Rodeanu începu să zimbească și după-ce se 
uită la toți, zise: 

«N'am noroc, băeţi !» 

Privirile noastre se îndreptară toate între- 
bătoare spre dinsul. 

«Mă faceţi să vă povestesc lucruri cari n'ar 
mai trebui desgropate, dar să vedeţi numai ne- 
norocul dracului : 

— După ce văzui că nu e rost de vre-un 
angajament la Teatrul Naţional, stam aşa cum 
stă drumețul străin la încrucișarea drumurilor. 
Intr'o zi vorbii cu F., redactorul dela «Lumina» 
şi mă rugă să-i scriu Cronici teatrale. Bună 
idee. lau o carte de liberă întrare la teatru și 
în fie-care seară mă înființez la locul meu, rîn- 
dul ¿l 4-lea, cap de banci. Trecuse o săptămînă 
şi mai bine de cînd eram critic teatral, dar nu 
scrisesem încă nimic. Aşteptam, să cunosc ac- 
torii mai bine, să-i văd în mai multe roluri 
să-i compar, să-i pătrund, în fine să pot scrie 
ceva de seamă. 


Tocmai pe vremea asta «Suspinul» gazeta 
decadenţilor purta campania, celebra campanie 
în contra artistei Ciuculeaski, v'aduceţi aminte! 
Se scrisese vre-o două articole fulgerătoare la 
adresa eï, în cari din «paiaţă» nmo mai scotea. 
Eu nu știam nimic... dar nimic despre asta. 

Intr'o seară la un antr'act mă duc pe scenă, 


_se juca două orfane. De, eram eritic şi eu, şi 

trebiua să cunosc tot. Mă duc pe scenă. Aici 
dau de Marioara, eleva din conservator. Să 
'nvirtea şi ea pe-acolo ca un fluture. Vorbesc 
puţin cu ea și numai vine Ciuculeasca. Şi-o 
chiamă, se departează puţin de mine și... no 
auz pe Marioară... 

«E criticul teatral dela...» şi fugi repede. 
Atunci Ciuculeasca să apropie zimbid de mine. 

«D-voastră sunteţi criticul dela...» 

Nici nm'aşteptai să zică dela care gazetă şi 
mîndru i tăiai vorba: 

«Da... eu sînt, sărut mînă, eu sînt...» 

«Aaal... Dta ești!» 

«Eu, sărut mînă». 

«Aşi vrea să vorbesc ceva cu dta» îmi zise, 
şi-avea, mă, un zimbet pe buze, avea un zim- 
bet... Cum nu mai văzusem şi nici n'am mai 
văzut... «Te rog vino puțin!» 

Și mă duce, domnule, înlr'un colț întunecat 
și tam-nisam îmi arde două palme de să mă 
bată Dzeu... 

«Paiaţă, ai? Să mai poftesți şi mîne!.,.» 
îmi zise şi plecă. 

Mă luase drept criticul dela «Suspinul>. A 
două zi mi-am dat dimisia din gazetărie. 


* 


Altă-dată. Şedeam în strada Crinului. Peste 
drum şedea.., nu ştiu cine, dar la fereastră 
era tot-deauna o femee în vîrstă... ca să nu 
fie bătrină, urită, — dar antipatică. Şi-mi facea 
curte, pe onoarea mea. Ce zimbete, ce bezele, 
ce priviri să mori nu alt ceva. Intro zi se re- 
trase puţin din fereastră şi puindu-şi mînile 
după cap să uită găleş la mine şi s'alinta ca 
o fată mare şi-şi închidea ochii și se întindea 
de-mi era frică că i se destramă oasele. In- 
sfîrşit mă iubea puiculița... 

Pre vremea aceea mă rugase ăştia dela Lu- 
mina să le fac un extras de ce zice Schopen- 
hauer despre femee. "Tocmai sfîrşisem articolul 
şi eram vesel de felul cum mi-a reuşit. Mă 
scol dela masă şi-mi arunc ochii pe fereastră. 
Simpatia era acolo. Atunci nu ştiu cum mi-a 
venit în minte să-i fac o scrisoare, o declaraţie 
nebună. Idea mi s'a părut minunată şi fără să 
mă mai gîndesc mă pusei pe scris: 

Ingerașule, de cînd ţi-am văzut ochii nu 
mal pot să dorm. Aşi vrea să fiu caţelușul pe 
care îl desmierzi toată ziua... şi așa mai de- 

WWW. 

parte. Am iscălit: visaviul tău. Am chemat un 
comisioner, i-am dat scrisoarea şi articolul din 
Schopenhauer să le ducă de-odată: 

«Uite asta, du-o vis-ă-vis la coana Zinca, 
uite-o... — şi i-o arătai pe fereastră — şi 
ceastă-laltă la redacţie la Lumina în str. Cle- 
mentia. 

Eram într'o veselie nespusă. Articol făcut. 
Coana Zinca cucerită... 

Peste-un ceas mă duc la redacția Lumina. 
Intru mîndru în sala cea mare, şi în loc de 
felicitări mă primesc toţi cu un ris homeric. 

Ce se întîmplase? Comisionarul schimbase 
scrisorile, era uşor cum nu era adresa pe nici 
una şi plicurile de aceeaşi mărime. Declaraţia 
o adusese la redacţie și articol la coana Zinca. 
Frumos sună, ai? Schopenhauer şi coana Zinca! 
Ce era de făcut? Articolul trebuia să apară a 
doua zi dimineața. M'am dus în persoană la 
coana Zinca. Credeţi că mi l-a dat? Vorbă să 
fie. Să fi văzut vorbe, să fi văzut linguşeli: 
Că are să-l păstreze pînă la moarte, că pentru 
că scrisul meu e sfint, că dac'oi muri să mi-l 
pue la căpătăi şi cite si maï cîte: 

«Dar îmi trebue la gazetă cocoana, nu în- 
țelegi dta?» Aşi nici n'auzea, nu voia să mă 
audă. 

«Cocoană! . . .> 

«Bibicule, nu te supera puiule, stai ici, ici 
lingă mine stai să-ţi... 

Dacă ași fi mal stat... 
în cap; am plecat. 

Am trimis la redacţie o cartă de vizită: nu-i 
articol ! 


i-aşi fi dat cu ceva 


x 


Altădată. Eram întrun turneu prin provincie 
cu o artistă de-aici dela Naţional. Noi i ziceam 
diva. In trupă era şi o elevă de conservator, 
luată anume pentru rolurile de naive. Avea un 
talent mare pentru rolurile acestea mai ales că 
şi în realitate era tot așa. Şi i şedea şi bine; 
n'avea mai mult de 15 ani. 

Ne-am înprietinit dela început şi la hotel era 
mai tot-de-una la mine în cameră. Și îmi ros- 
colia prin cărți, prin geamantan, prin buzunare, 
tot căuta, tot... i placea el aşa. Cite-odată 
mă superăm şi-o dădeam afară. Peste 10 mi- 
nute numai ce-o vedeai că deschide puţin ușa 
şi întreaba: pot să vin?... 


Ce să-i răspunzi? Vino! şi venea. 
ca.ro 

Dacă eram lungit pe canapea venia lingă 
mine să juca cu părul meu şi mă ruga s'o iert. 
Era chip să te superi pe-o fetiță ca asta? 

Odată la o repetiţie generală, — nu mi-aduc 
aminte la ce piesă — şedeam pe scenă de 
vorbă cu diva. Marioară sta la cîțl-va pași de 
noi Şi tragea urechia. Noi vorbiam despre iubire, 
despre viaţă, despre... în fine era o conver- 
sație animată şi plină de alusii. Marioara as- 
cultind rupea faşii din tablele caetului și le 
arunca pe jos. 

«De ce rupi Marioară ?» 

Ea îmi răspunse înţepată: 

«Im! place să rup». Şi și-a rupt amîndouă 
scoarțele caetului. 

O suviță de păr i cădea divei mereu pe 
frunte. Eu scosei din busunarul de sus al 
vestei o oglingioară şi i-o țineam dinainte. 
Marioara îmi ceru mai apoi oglingioara și-o 
aruncă de podele. Simptome de gelosie. 

A două zi mă întreba dacă o iubesc pe diva. 
Și chiar în vremea aceea primii o telegramă 
dela Bucureşti, dela redacţia Luminei: 

«Trimete ceva despre turneu. Imediat. Ne faci 
mare serviciu». Imi luai hîrtie — şi pleca: să 
scriu în cafenea. Acasă nu era chip, cu dracul 
ăsta de fată. 

«Peste două ceasuri să știi că vin şi eu. Să 
mi areţi și mie...» Abia i-am auzit vorbele 
resunînd pe coridorul hotelului. 

Am scris vre-o două-sprezace quarturi. Era 
o apreciere din punct de vedere psihologic al 
felului de-a interpreta al divei. 

Cînd veni Marioara eram gata cu scrisul. 
Par'c'o văd acum: Luă manuscrisul și citi. Eu 
mă gîndiam la bucuria ce le-o voi face prie- 
tinilor dela Lumina. 

La un moment... un fişiit de hirtii... şi 
— o isbucnire de plîns. Mă uit bine și... 
îmi rupsese în bucățele toate filele. La început 
am vrut s'o bat şi în urmă... stam zapăcit 
uitîndu-mă la ea. Printre sughițuri îmi spuse: 

«Ce-ai tu să scrii despre ea? Ce-ai tu s'o 
lauzi, ce-ai cu ea?» 

«Dar n'am scris decit adevărul», îngînai eu. 

«Da, adevărul... dar nu tu, lasă să scrie 
altul, tu nu trebue să scrii despre ea. Altul 
să scrie...» şi mă uitem, cum i curgeau lacri- 
mile pe obraz... 

... Şi pe urmă?... întrebară cu toți. 

«Pe urmă ?... Ce-a fost, pe urmă a fost prea 
frumos ca să se spună... 

Un singur lucru am vrut să vă dovedesc: 
că nu mi-e dat mie să mă fac gazetar. Neno- 
roc şi pace!»... 

Era tîrziu. Ne-am despărțit ca să ne întrunim 
a doua zi cu sacul şi mai plin şi cu şi mai 
multă poftă de vorbă. —v, 


SD ESI ua EA Pa ONRC A aa RENI at A a o SIRE 


Cc) espărţire. 


“le aŭ zivabelele mele, 
SAh oare 'treagă Fraja firii, 
Qn päherul din fereastră 
Thor la noapte trandafiri. 


Sopotu fo de mură 

Nio să mai irâiască încă. 
— stia moare înlelesul 
Piti cala din Vliacă. 

“lor poteşiile în pragul 
CNogor la şezăloare, 
F heare-o siea 'n albastrul mării 


Ji iubirea noastră moare. 


= Eu râmin să Ves slalornic 
Pinesu de îngropare: 
FAdor de săptămână, 

CR aloe de sârbălgare ,.. 

TABLA DELA LUGOJ. 


Astă primăvară abia sosisem din Paris, cînd 
m'am Și trezit cu o copie de pe tabla dela Lugoj, 


trimisă de frate-meu la rugarea dlui Bejan. Deja 


atunci se vedea că ar fi veche deși frate-meu 
a fost de părere contrară. Am cetit-o şi am 
arătat-o la ciţi-va prietini, apoi a rămas la unul. 
Neimportanţa ei pe de o parte şi ocupațiunea 
pe de alta, nu ma îngăduit să pot răspunde 
dlor dela Lugoj. Acum abia vin a spune ceva 
în această privință. Să cheltuim pentru repro- 
ducere nu e de nevoe. Întreaga tablă nu-i vred- 
nică de atita laudă şi vorbă cîtă s'a pierdut 
pentru ea. Nu-s de loc învoit cu părerile pro- 
puse de di Bejan şi cu cele susținute de dl 
dr. V. Branisce în Drapelul numerii 124—126. 
În momentul cînd scriu aceste vorbe îmi aduce 
poşta aceşti articoli reproduși într'o broşură cit 
se poate de elegantă. DI Branisce îmi scrie în 
dedicație «sub condiția să o — scarmene dela 
roată —». I mulțumesc din inimă pentru aten- 
țiune şi-l rog să nu se supere că las «scărmă- 
narea» să se tipărească în «Luceafărul» din 
Bpesta, fiind-că puseseră de mai nainte monopol 
pe răspuns. (? Red.) Broșura dlui Branisce 
cuprinde 98 pagini. Voiti mîneca în expunerea 
păreri! mele dela broșură. Ar trebui să dispui 
de o forță foarte mare de sugestiune ca să 
convingi pe cei de altă părere. Dar suntem toți 
oameni mari şi aşa spunerea părerii, de şi e 
contrară, în mod prietenesc va avea leacul dorit. 
Dacă d. Branisce pe lingă forța dsale imagina- 
tivă şi spiritul de combinaţie se folosia de alte 
mijloace ajungea cu totul la altă credință. Tabla 
dela Lugoj nu e de loc veche. Vechimea «ei 
abia poate duce pînă în secolul XVII ori XVIII. 
Cuprinsul ei e un text apocrif de o valoare 
secundară. Dacă hazardul superstiţiilor ni la 
păstrat să nu ne_lăsăm prinşi de slăbiciune şi 
să hazardăm păreri în ştiinţă. Adevărul ştiinţific 
are o simplă logică a cărei cheie e pilită din 
oțel şi nu turnată după forma lucrurilor trecă- 
toare. Mă mir ce specialişti au putut instrua 
pe dl Bejan într'un mod atît de curios. 

Aşi da părerea desăvirşit asupra unui text 
apocrif, a cărui an e ascuns în nişte semne 
criptice e greu de făcut. Observ din capul lo- 
cului că acele semne, de cari se crede că spun 
anul, sînt secrete şi lucrul acesta își are cheia 


sa. Nu merge nici aici fantazia ci obicinuința 
felului de a scrie. Prin urmare numai logic 
poate fi că anul e explicat de toți comenta- 
torii fals. 

Textul Tablei dela Lugoj face o mică parte 
într'o variantă a unui text apocrif, care se poate 
vedea în întregime în «Pamjatniki otrecennoj 
russkoj literatury» adunate şi publicate de Nicolae 
Tihonravov în Sanct Petersburg la 1863 pe 
paginele 339—344 sub titlul «Semidesjat imen 
bogu». Despre original spune Tihonravov: «iz 
skoropis sbornika, prinadlezav5ago losifovu Vo- 
lokolamskomu Monaslyrju, nyně Moskov. Du- 
hovn. Akadem. XVI—XVII věka, No 181/554 |. 
292—297». Cum vedem textul a ajuns din mă- 
năstire la academia teologică din Moskva şi e 
abia din suta XVI—XVII. Textul acesta e com- 
plet, e într'o redacție rusească şi de tot recent. 
Textul de pe tabla dela Lugoj e necomplect 
cît se poate de manc în scriere, dovadă că 
sculptorul ma ştiut limba slavă. Nu e paleo- 
slavic de loc, ci o redacție slavă meridională, 
un amestec sîrbesc-bulgăresc plin de erori şi 
a luce mult la limba dacoslovenică, cum avem 
noi obicinuința de a vorbi în slavistică. De 
rune ori răvașe nu e permis de vorbit. A scor- 
moni din cenuşa n; ştiinţei teze fără suflet, fără 
corp, cum e explicarea scrierii la Romiîni de 
dl Sbiera, e greşit și chiar ridicol. Har Domnului, 
sîntem destul de bine informaţi asupra scrierii 
Slavilor şi tot-deodată cunoaştem şi grafia la 
Romini. N'avem de loc lipsă să luăm informaţii 
nu de tot limpezi dela entrepriza de cărţi di- 
dactice Adamescu-Dragomirescu și Rădulescu- 
Pogoneanu şi apoi din Faulmann. Chestiunea 
scrierii posede o literatură bogată. Pentru Slavi 
avem informaţii bogate în lucrările făcute de 
Dobner, Dobrowsky, Kopitar, Šafarik, Hanuš, 
Miklosich, Leskin, Geitler, Jagić, Vondrak etc. 
Pentru Romini păreri serioase, peste cele-lalte 
trecem, avem la Haidău şi apoi încrucișarea 
dintre părerile dlor Bogdan şi Bărbulescu. 

Tabla dela Lugoj e o matrice de tipar. Că 
nu S'au văzut urme de negrcală pe dealul și 
în valea literilor e cît se poate de natural, căci 
de sigur nu odată a fost spălată de supersti- 
țioşii posesori. Nu-i vorba nici de epocă de 
aur, nici de o parte de lemn o cruce siintă, ci 

de un mijloc de cîştig, de esploatare a prostiei 
mulțimei superstițioase. De sigur multe esem- 
plare s'au tipărit de pe ea şi s'au lăţit în masa 
poporului, care avea, are și va avea tot-deauna, 
dacă nu scuturăm murdăria neculturii de pe 
sufletele noastre, mai mare frică de dracul decit 
de persecuţiunile oamenilor, fie apoi numiţi 
păgîni ori calvini etc. Se vede că au fost mulți 
draci prin Bănat de a fost lipsă să amestece 
printre sfinţii ortodocşi şi detailuri catolice. Bietul 
de sfîntul Aron e făcut după două mode, odată 
bizantină, altă dată catolică. De altminteri e de 
observat că sfinţii aceştia au puţină putere asupra 
dracilor. Pot să greşesc în punctul acesta. Dar 
după cum am văzut şi alte mijloace de scos 
dracii, am întîlnit acolo alți sfinți. Se practică 
şi se mai face şi azi de unii preoți, cari abu- 
zează de darul lor creştinesc, făcînd bani cu 
diferite şiretlicuri apocrife, folosirea unui briu 
plin de rugăciuni. Cu brîul acesta se scoteau 
dracii din oamenii, cari sufereau de un senti- 
ment maladiv religios. Se ceteau rugăciunile de 
pe briu — natural pe lîngă un honorar gras — 
şi apoi se încingea robul ori roaba lui Dzeu 
cu el. Cît îl ținea încins nu ştiu. Brîul care se 
află în. posesiunea mea e făcut la 1840 în 


Rakita. Se ceteşte greu numele scriitorului și. 


luna. Posibil că se vindeau şi briiele ca şi co- 
piile tipografice de pe Tabla dela Lugoj. Ar fi 
bine ca vre-un preot bătrin să ne dea infor- 
maţii despre această industrie apocrifă. 

Briul meu e lung de 160 cm. şi lat de 10:5 
cm. Pe el se află rugăciunea crucii, rugăciunea 
a 72 nume a lui Isus Christos, evangelia de la 
Matei, pînă aici e ca şi tabla de la Lugoj, mai 
departe avem pe brîu rugăciunea Năssătoarei 
de Dzeu, rugăciunea Dlui nostru Isus Christos, 
rugăciunea cătră sfinţii îngeri, rugăciunea lui 
loan botezătorui, rugăciunea spre duhul cel 
necurat, rugăciunea Dlui nostru Isus Christos 
şi o ultimă rugăciune a lui Christos Dzeu. De 
cîte-orl s'a cetit briul acesta nainte de a înfă- 
şura bolnavul, iar nu pot ști. Esemplarul meu 
a umblat mult căci e tare folosit. Tabla de la 
Lugoj e î1 două limbi, posibil să-i măriască 
leacul. A tràbuit să-i cetiască şi sloveneşte, căci 
rominește a fost prea puţin. Locul gol, despre 
care crede dl Branişte că a ascuns numele 
sculptorului, n'a servit decît să se scrie pe foița 
tipărită numele posesorului, care a cumparat-o 
de la duhovnicul ce făcea negoț cu rugăciunile 

despre scoaterea dracilor. Unde stă scris: «datu- 
s'au această sfintă cruce cu 72 nume a lu 
Christos» nu de robul, cum crede dl Braniște, 
ci robului /u Dzeu N. N., care a plătit-o bine. 
Tabla aceasta n'a putut face nici odată parte 
dintro cruce de la marginea drumului cum crede 
di Branisce. E cît se poate de natural că partea 
slavă s'a folosit de matrice la tipar. Partea ro- 
mînescă cu sfinţii e şi mai tinără — după apa- 
riție — decît mijlocul. De unde şi cum a ajuns 
la Lugoj e alta întrebare. Limba din textul ro- 
minesc e și mai tînără decit textul slav cît se 
poate ciungărit. De ce se zideşte așa palat fan- 
tastic de teorii în aer? Pentru ce atita îmbul- 
zală de vorbe în espunerea părerii dlui Bejan? 
Doar lucrurile acele le cunoaştem şi noi. Ştiinţa 
nu e aceea a grămădi într-un magasin cuno- 
Ştințe de-a valma. Pe ce motiv să fie sculptorul, 
mai bine tipograful, de origine bănățeană şi 
apoi tocmai călugăr. Unde sunt motivele? Am 
trecut astăzi peste copilăriile cu răvaşele. Au 
suferit de această boală și slavii. Trebue să 
arătăm că suntem mai maturi. Suntem toţi prie- 
tini, dar apoi rid străinii de copilăriile noa- 
stre. De ce să dăm ansă la diferite critici so- 
ciale ? A 

Are şi filologia un metod. Paleografia e contra 
runelor, şi e. contra veacului în care s'a scris 
sau s'a sculptat tabla de la Lugoj. Felul de 
grafie de pe tabla de la Lugoj nu poate fi din 
veacul al XV-lea. Critica istorică şi filologică ne 
arată la evidență că limba romînă din secolul 
al XV-lea a fost cu totul alta. Și e chiar de 
observat, că textele apocrife, deşi sunt făcute 
pentru popor și nu pentru biserică, în cazul de 
față nu ne dovedesc nimic. Dacă sfinţii de pe 
tablă erau sculptați tot în acelaş timp cu tex- 
tul slavon şi erau meniţi pentru prima parte din 
acest amestec, ce de sigur a fost odată matrice 
de tipar, ar avea şi înscripţiile de la dreapta la 
stinga. Ducti | scrierii de la dreapta n'are să ne 
fa.ă de loc bătaie de cap, căci aşa se fac toate 
matricele. În ce priveşte sfinții eu nu văd nici 
un «talent superior» în sculptura de pe tablă. 
Unde e «corectitatea liniilor şi mișcării», unde 
e «perspectiva» şi «umbra», doar în gurele 
strimbe a sfinţilor, sfinţii apoi nu se fac vorbind, 
Posibil ca tipărirea ori mai bine zis reprodu- 
cerea de pe tabla ce mi-a fost trimisă mie să 
nu fie fidelă. În tut cazul eu nu văd nici acum 
«un monument de sculptură în lemn». Rog pe 

dl Branisce să frunzăriască Bibliografia romînă 
din vremea veche editată pe spesele Academiei 
de dnii Bianu și Hodoș. Va afla acolo clișee 
xilografice de mai mare valoare. Arta bizantină 
e studiată fcarte bine de specialişti. Avem azi 
chiar un cult deosebit pentru orient. Madonele 
cele catolice cu forme grase primesc sub penelul 
artistic a lui Bouguereau pe lingă iubirea de 
mamă puterea într'un chip neobicinuit de ex- 
presiv de a consola pe cei nemîngăiaţi. Orien- 
tul atrage azi lumea. Apusul şi-a isprăvit se- 
cretele. 


Se spune că aitorul acestei table numai un 
Binăţan poate fi, fiindcă se întîlneşte de cîteva- 
ori lu in loc de lui. După această logică ar 
putea fi chiar îstroromiîn. Înţelesul verbului lega 
egalizat cu rdolvasni a ceti asupra cuiva și 
mestecat cu anatemizarea nu se poate îngădui. 
Nici odată sub împejurările de față forma «legu-te» 
nu poate fi derivată de la legere = cetire. Fle- 
xiunea verbală în romînă e foarte conservativă, 
dar apoi tocnai aşa de mistică nu e. Dacă a 
dezlega din limba vrăjitorului vine dela ligare 
cu preficsul romînesc, de ce apol să nu fie și 
primul tot de acea origine. Ca să poți dezlega 
pe unul trebue să fie legat şi nu legut 
ori les. Farmecele îşi au limba lor la toate po- 
poarele. Şi apoi e cît se poate de logic ca se 
sintetiseze aceste cuvinte noțiuni culese din fapte 
fizice. E de-ajuns a studia sufletul şi suferințele 
unui îndrăgostit să nu luăm chiar pe unul făr- 
mecat și să ne convingem că e legat şi împe- 
decat în libertatea acţiunilor lui fie de natură 
fizică ori psichică. Că acum într'un dialect forma 

şi înţelesul se diferenţiază, aceasta e un fapt de 
natură secundară. 

Vorba să ne resumăm privirile. N'am preten- 
ţia, dar mai cu samă voință de a scărmăna co- 
mentarea tablei de la Lugoi cu peria deasă, 
am făcut-o numai cu cea rară. Rog prietineşte 
pe dnii Branisce şi Bejan să se opriască dela 
combinaţiuni iluzorice, să nu clădească teorii 
pe cunoştinţe false și să nu mai creadă ca 
tabla de la Lugoj e primul monument literar 
romîn de o «supremă importanță». Nu voesce 
să le analisez toate părțile corpuful comunica- 
tului literar, ar fi multe de zis. Consideraţii de 
stimă şi prietenie mă opresc. Un text apocrif 
cît se poate de cuingărit n'are atita valoare ca 
să resculăm lumea. Observ în treacăt că ce 
dinşii consideră de față e după moda slavă 
dos, şi întors. După noi ortodocşii, Dnul Isus 
Christos e mai mult decit maica preacurată. 
Vechimea tablei e abia din suta a XVII—XVIII-a 
şi nu a XV-a. Limba romînească: evangelia 
şi rugăciunea crucii nu e din suta a XV-a, 
ea e probabil adăugată, cînd tabla — înstrăinată 
fiind din fabrica de rugăciuni pentru scoterea 
dracilor — a ajuns la loc sigur. Pe față după 
cum e şi 'n monumentul din cartea rusască 
citată mai sus, stă scris că cine o poartă cu 
sine, va fi curăţit şi mîntuit de tot răul. De 
aici apoi s'a desvoltat brîul de care am pome- 
nit în decursul acestui articol, care era şi mai 
uşor de purtat. E cit se poate de natural căo 
foiţă se poate duce mai uşor cu sine decit o 
tablă. Aici e tot secretul. 


Viena, la 6 Dec. 1903. losif Popovici. 


aese AA Sa alt a e aa 2 S Sea acei 0 ARI Sea ata 


SINGUR. 


Bolnăvit de doruri multe 

În geam moare-mi busuiocul... 
— Ni s'a dus în altă țară, 
Amindurora norocul 


Şi grădina stă pustie, 
Lăcrămînd se stinge macul, 
Văduvit de fluturi galbeni 
Şi de mina ta săracul... 


Purtători senin de grijă, 
Unde sinteţi och] căprui: 
Neplivită-i buruiană 
Celor patru cărărui!... 

Nic. Otavă. 


AZ 

CONFETTI. 


V. 

După luptele politice, frumoase şi înălțătoare 
de prin anii 1892—93, — ştim cu toţii — a 
urmat o liîncezire, o putrezire de simţeminte. 
Din sînul tinerimii abea au rămas neatinşi de 
boala vremii vre-o doi-trei idealişti, cari s'au 
că trecură granița, sau că se poticniră în legile 
neomenoase și au fost închişi la Seghedin. Cei 
dintii, văzind neîndurata nepăsare ce s'a stă- 
pînit peste inimile nenorociţilor :ontimporani, 
s'au aşezat în ţară şi ne-au uitat. Cei rămaşi 
să pătimească temniță pentru neam şi pentru 
iubirea lor față de acest neam nenorocit, iubire 
aprinsă care nu-i lăsa în nelucrare, s'au des- 
curajat, au căzut zdrobiţi în lipsa de sprijinul 
celor-lalţi, a contimporanilor ruginiți la inimi 
şi la minte. Acești contimporani, domnișori 
manieraţi, nu s'au îndeletnicit nici atunci (ca şi 
azi) cu alt-ceva de cit cu batjocorirea, satiri- 
sarea stupidă a celor buni şi curagioşi. In ne- 
ghina acestora s'a potopit griul curat şi azi e 
plină inteligența noastră de grăsuni sceptici, 
nepăsători, nerecunoscători, intriganţi, laşi, stu- 
pizi şi cîrtitori.: 

Fiind-că aceste figuri triste s'au înmulţit prea 
mult (bijbăe prin cafenelele Sibiiului şi Bra- 
şovului, mai ales), li s'a dat numele semnifi- 
cativ: classa grăsunilor, adecă tagma acelora 
cari nu fac nimic decit împiedecă pe acei ce 
voesc să facă ceva. Cu observaţii, cu șicanări 
malițioase, desilusionează .pe cei buni. Oameni 
«sublimi în avinlul lor spre pine», vorba dlui 
lorga. — «Mici de inim', mari de patimi», cum 
zice Eminescu. —  «Grăsuni», cum le zicem 
noi. Din clasa acestor feţi ai rușinei mi-am 
luat subiectul pentru Confetti nr. V. 

La cafenea joacă calabrias înpreună, zi de zi, 
patru doctori romîni, tineri de mare speranţă: 
dr. Nyil, dr. Csá, dr. Hois şi dr. Bir. 

Dr. Nyil e figură espresivă de «grăsun» 
Singurul lui merit e că n'a cetit în vieaţă ni- 
mic, apoi că e cel mai fără maniere între toți, 
om de ceartă şi cel mai bun jucător de cărți. 
Are 26 ani şi 116 chile. 

Dr. Csád are figură de sobol, aproabă ne- 
condiţionat pe dr. Nyil, fiind-că să teme de el. 
Singurul lui merit e că nu dă nimic pe politică. 
Are 25 ani şi 47 chile. 


Dr. Hois e mai specialisat. El condamnă cu 
pathos politica noastră, e un economist şi ma- 
terialist încarnat, iar meritul lui de frunte e că 
vorbește slab romîneşte șî nu ştie ceti și scrie 
în limba mamei lui. Are 28 ani şi 100 chile. 

Dr. Bir, el mare merite. Dacă i-ai da o palmă, 
— ar zîmbi. Face burtă și joacă, zi de zi, ca- 
labrias.. Are 28 ani şi 100 chile. 

Eu ceteam desbaterile din parlament şi dis- 
cuţiile politice. La masa vecină jucau calabrias: 
dr. Nyil, dr. Csd, dr. Hois şi dr. Bir. — Cind 
am sfîrşit cetitul, mi-a atras atenţia conversaţia 
lor, care o reproduc fără comentar, pe cum ur- 
mează : 

Dr. Csá: (împarte cărţile): Ambo. 

Dr. Nyil: (mînios): Binye, binye. Porceştye 
numa înaintye, că mintyen ț'oi spunye cîtyeva. 

Dr. Csá: Mai dă-te dracului! Fac şi eu un 
ambo şi ţie ţi-i şi ciudă. 

Dr. Nyil: Ba ciudă la dracu să tye ducă. 

Dr. Bir: Mai tăceți odată! (Îşi pune în or- 
dine cărţile.) 

Dr. Hois: Mă, auzitaţi că Vlad a fost ales 
deputat ? Tert contra. 

Dr. Nyil: Recontra. B6la-cassa. Tye învăţ, io! 
Ce zici dye Vlad? Vlad deputat? Apoi să nu 
rizi? — Cînd? Undje? 

Dr. Csá: Şi eu mi-am făcut cruce. Mi-se 
pare acum de vre-o două săptămîni a fost ale- 
gerea, ci-că la Dobra. Aşa spunea Duţu, ştii, 
sobolui acela, prostul acela, care tot cu nasu 'n 
gazete stă. Zice că sa scris şi în foi la tim- 
pul său. 

Dr. Hois: Gazetele? Cine mai are timp şi 
de gazete ? 

Dr. Bir: Mai lăsați poveştile! Vezi că ai 
eşit cu «roşu», în loc de «dîbă». 

Dr. Csá: Da, unde-i Dorbra aia? 

Dr. Nyil: Dracu s'o ducă de zăciţă. Mi-o 
prins'o porcu ăsta de dr. Hois. — Dobra? 
Dobra unde-i? Nu-șiyu. Dye bu samă în Bihor, 
că numa acolo a dat dye nyişiye proşiyi. 

Dr. Hois: Asta iera ambiția lui. Nu io fost 
destulă plata la «Ardeleana». Acum şi diurne 
ca deputat. Vai de biata nație cînd oameni de 
aceştia îi fac politica. (Jocul să sfirşeşte.) 

Dr. Nyil: Mai dă-l dracului. — Cit ai? lo 
86. Am nyiruit. Adă banyi! Guba! 

Dr. Bir: (mestecînd:) Nu mai gătaţi cu po- 
litica? Nu puteţi vorbi alte prostii ? 

Dr. Csá: Da lasă să mai ştim şi noi ce-i 
cu politica Rominilor... Ia vezi, am auzit că 
ministrul de răzbel Széll ar fi căzut... şi voi 
nu ştiţi nimic... 

Dr. Nyil: Parcă noi tot cu proştii dye ălea 
avem treabă. Uitye aici: Quart, vannak, cassa, 
contra! Amu, — fire-ați ai dracului. (Joacă 
vehement.) 

Dr. Csá: Eu pierd deja 8 zloți, Şcandal! 

Dr. Hois: lo patru. 

Dr. Nyil: Nu impoartă. Cit am beut? 10 
sticle? Eu plătesc una. 2 zloți şi pace. 

Dr. Hois: Eu plătesc trei de bucurie că am 
scăpat de un şarlatan. Închipueşteți, — știți pe 
martyrul acela, pe prostul acela, pe Niculescu, 
vine la mine cu o listă, să cumpăr cărți. Mi se 
pare cu un volum de poesii de-a lul Coşbuc... 
Îmi spunea nătărăul că la noi e apatie, că nu 
cumpără oamenii cărți, să cumpăr deci eu;... 
auzi prostul! Să dau eu banii mei scumpi, cîşti- 
gaţi cu sudoarea mea pe o carte cu prostii, ca 
să se îngraşe din ei un amărit de poet. — Și 
cei mai mult, l-am prins cu minciuna. El vindea 
poesiile lui Coşbuc, și pe cît știu, Coşbuc a 
murit de mult. Şarlatan. L-am refusat însă cu 
politeţă. 

Dr. Nyil: Eu îl loveam în cap, prostu dye 

iel. Să vie iel cu prostii dye ălea. Ce credye 
iel dyespre noi? — Hahaha! 

Dr. Csá: Nu te năcăji frate Nyil. În ziua de 
azi trebue să te obicinueşti cu înconveniențe 
de aceste. Azi e plină lumea de martyri, de 
poeţi, de gazetari, cari toți vorbesc de neam şi 
de literatură. Ei zic că lucrează pentru neam şi 
pe noi ne condamnă. Pe urmă tot la noi vin 
să cerşească. 

Dr. Nyil: Să vină numai la minye. lo nu 
pricep gluma. 

Dr. Bir: Tăceți odată mă! De nu lăsați 
politica la dracu, eu nu mat joc cu voi. Hai, 
luaţi, eu joc la roşu. Zic «terţ». Am «vannak», 
«trul> şi «cassa». 

Dr. Hois: Drept ai, frate Bir. Lăsăm politica 
pe seame proştilor! Dubă! 


k kk 


Sîmţeam că o să mi-se facă rău. Am plătit 
şi am ieşit la aer. M'a cuprins o înduioşare, 
gîndind la soartea neamului meu, care aşteaptă 
înbunătăţirea dela inteligența asta, copleșită de 
«grăsuni». 

Înzădar, azi trăim era «grăsunilor». lar voi, 
oameni de caracter, idealişti, iubitori de neam 
şi de literatura lui, ascundeţi-vă şi plingeți! — 
Va trece timp pînă vom scăpa de «grăsuni». 


Turda, Novembre 1903. Sirius. 


RP IP IPP 


CÎNTECE. 


I. 
Cînd te salfi ușoară 'n horă 
Mintea tu mi-o furi Marie 
Și-ași voi să fiu atuncea 
Fluturaşul de pe iie, 


Cînd se uită lumea toată 


Cum joci tu— şi-ţi şade bine — 


Eu uitind de toată lumea 
Să mă uit în sîn la tine. 


II. 


Vîntul a aflat pe semne 

Că eu stau cu draga 'n casă 
Și-a venit și el, drumețul 

Să s'așeze după masă. 


Dar cînd mi-a văzut iubita 
A clipit mirat din geană 
Și-a fugit să spue lumei 
C'a 'nviat o Cosinzeană. 
Z. BÎRSAN. 

Ena N N ON ue al ma i N a a e E 


VENEȚIA. 
Traducere din Aug. PLATEN. 


L. 


Ce farmec simți, cind ziua adoarme în amurg, 
Să stai privind la zborul gondolelor uşoare, — 
Atuncea cînd laguna, oglindă încă 'n soare, 
Veneția sărută cu apele-'i ce curg. 


Și iată că privirea alunecă... priveşti 

În nori cum se înnalță biserici şi palate, 
Și cum, pe toată treapta Rialtului străbate 
Fiorul care vine din piepturi omenești. 


Un blind popor acolo stă 'n liniștea lui sfintă ; — 
Nici gînduri de miîhnire, nici ura nu'l frământă, 
Nu turbură pe nimeni, de nimeni turburat. 
Cînd luna fire de-aur resfiră pe lopeți, 

El la San-Marc s'adună, şi-ascultă exaltat 
Povești reînviate prin graiu de cîntăreți! 


III. 


II. 
Veneţi'- acum doarme în vise adincită, 
Și 'n jur aruncă umbre din vremurite duse, 
Și mort, mort zace leul republicei apuse, — 
Stau temnițele goale și fruntea li-e cernită. 


Și iată armăsarii de-aramă, ce din spume, 
Pe turnul "nalt săriră în vremile păgine, — 
Ei nu mai sînt aceiași... vai! astăzi poartă frîne 
Învinși de corsicanul ce-a fost zdrobit o lume ! 


Vai! cum te-ai stins în umbră popor de regi, tu,care 
Din marmoră 2idit-ai palate peste mare, 
Palate cari astăzi se spulberă în vint. 


Pe chipu-acestor oameni, mai vezi, ca o minune, 
Trăsurile mărefc a' fețelor străbune, 
Săpate-adinc în piatră pe-al Dogilor mormint! 


Prin aerul ce pare abia că mai adie, 

`D Ai crede că un veșnic și lung suspin pornește CE 
Din sălile acelea ce moartea le 'nnegrește 
Și ?n cari domneau, odată, dureri și veselie. 


Veneția-: căzută ! ea! care-a'nvins Eonii! 
Norocul dus, de-acuma, în cale'-i nu mai vine! 


Pustiu e portul! — astăzi corâbii prea puține 
Ating frumoasa Riva în care-au fost Sciavonii! 


O, cit erai de mindră Veneţie odată, 
Cu aer de femee și 'n aur vestmintată, 
Așd cum Veronese în visu-i te-a pictat... 


Uimit azi stă poetul și `n față te privește, 
Un sfint tribut de lacrămi Veneţie-ţi plătește, 
Tribut ce nici odată pe morţi n'a înviat! 


Sa 


Ludovic Dauş. 

CRONICA. 


Viața studenţească. Viena. In seara de 4 
Decembre curent Societatea Romîna-jună a 
ținut o serată literară. Pe lîngă un mare nu- 
măr de studenţi, colonia romînă din Viena a 
participat întrun număr destul de mare. Au 
fost şi doi deputați din Bucovina. Presidentul 
Societaţii, di Mihai Popovici, după-ce deschide 
şedinţa salutind pe membrii coloniei romîne, 
citeşte o prea frumoasă conferință asupra frumo- 
sului în artă, vorbind despre architectură, sculp- 
tură, pictură, muzică și poezie. Conferinţa, foarte 
interesantă, a fost ascultată cu un viu interes. 
După acea corul execută mai multe bucăți. 
Vine apoi dl Zaharia Birsan şi declamă cu 
cunoscutu-i talent «Discursul lui Anloniu la 
uciderea lui Cesar». Aplause entusiaste şi ne- 
sfîrşite a secerat tînărul artist, care, sperăm, 
că va deveni unul dintre cei dîntiiu ai scenei 
romîne. Mai tîrziu a declamat şi poezia «Re- 
gina Ostrogoţilor» de Coşbuc cu aceiași vervă 
şi cu acelaş talent. Dl A. Forgaci la vioară, 
acompaniat de d-ra Lazar la pian, cîntă mai 
multe cîntece. Apoi iarăşi corul execută mai 
multe bucăţi. La această serată au participat 
şi  representanţii studențimei italiene. Unul 
dintre ei ţine un înflăcărat discurs despre în- 
frățirea  romino-italiană şi seceră numeroase 
aplause. După-ce vorbeşte un preot din Ardeal 
şi presidentul Clubului romîn din Viena se în- 
chee partea oficială a convenire! şi urmează 
apoi partea veselă, petrecîndu-se în veselie pînă 
tirziu noaptea. Un asistent. 


Dela Petru Maior. Seria conferinţelor inaugu- 
rate a continuat-o dl C. Bucşan, vorbind despre 
«foițele noastre», în care justifică acest gen 
literar la noi şi analisează activitatea citor-va 
foiletoniști de-ai noştrii. 


* 


Duminecă în 13 Decembre nou, s'a ţinut ṣe- 
dința festivă a societății, serbind amintirea me- 
tropolitului A. Şaguna. Preşedintele sirguincios, 
Seb. Stanca a ţinut în termini bine gîndiți cu- 
vintul de deschidere, vorbind de A. Șaguna. 
DI H. Petra-Petrescu a cetit o conferinţă inte- 
resantă «Mama la poeţii noştri», analisînd cu 
mult simț şi dreaptă judecată mama lui Coşbuc, 
Viahuţă şi Birsan. DI A. Domide a cetit o 
schiță din viața dela țară. Punctul de forță a 
fost orchestra condusă de istețul măestru L. 
Domide, care a secerat aplause și bisuri pe-aci 
pe-aci nesfirşite. S'au distins şi soliştii L. Bo- 
hăţel, A. Monţia și V. Muntean, acompaniaţi 
la pian de dl Jorga. Inteligența romînă din Bu- 
dapesta a fost representată destul de bine şi a 
rămas pe deplin satisfăcută de prestaţiunile ti- 
nerimii. Vrednic de amintire e și simpaticul Al. 


Zamurovici, care obicinueşte regulat să repre- 
zinte studenţimea sîrbă la adunările noastre. 


* k k 

Octavian Smigelschi. Sîmbătă seara, în 5 
Decembre (nou), s'a deschis exposiția de iarnă 
a museului de arte decorative din Budapesta. 
Partea interesantă şi cu totul nouă a acestei 
exposiţii sunt tablourile dlui Smigelschi. Acest 
artist desăvirşit, răsărit de-odată deus ex ma- 
china — cum zicea directorul școalei de arte 
decorative — din atmosfera modestă a provinciei 
a cucerit admirațiunea și interesul notabilităților 
cari în frunte cu Ministrul Cultelor şi Instrucțiunii 
publice, Adalbert Berzeviczy şi cu Ministrul de 
Comerciu, Carol Hieronymi, au inaugurat de- 
schiderea minunatei exposiţii. In deosebi Mi- 
nistrul Berzeviczy a ştiricit cu de-amănuntul, la 
învitarea cui s'au făcut planurile, cit timp va 
dura esecutarea, ce technică se va întrebuința ; 
apoi s'a interesat de-aproape de studiile ce le-a 
făcut pictorul nostru şi de soartea lui ca pro- 
fesor de liceu, despărțindu-se de dinsul cu o 
vădită consideraţiune, întrupată în cuvintele de 
adio: sper că ne vom mai întilni de-acuma 
mai des. Directorul secţiei artistice din Mini- 
sterui Cultelor, contemplind cu ochi pricepători, 
nu se putea mira în de-ajuns de forța și de 
monumentalitatea care transpiră impunător din 
operile măestrului şi-şi esprima părerea de rău 
că nu l-a cunoscut mai de vreme pentru a-i 
da prilej să împodobească una din basilicelelor 
cu technica-i puternică. luliu Pekâr uu scriitor 
tînăr maghiar, cu studii temeinice asupra în- 
tregei picturi bizantine — a scris chiar şi nişte 
foiletoane despre arta și viaţa bizantină — zicea 
că el cunoaște perfect toată pictura acestei şcoale 
dar în lucrările dlui Smigelschi găseşte ceva 
nou, ceva particular, pe care i-ar plăcea so 
boteze notă maghiară. 

Domnul Smigelschi şi merită aceasta aten- 
țiune de care credem că nici ai noştrii, cînd va 
fi vorbă de zugrăviri bisericeşti, nu-l vor lipsi. 

Facem, credem, o plăcută surprindere publi- 
cului nostru, publicînd în numărul de faţă 
portretul artistului — lucrat de el însuşi — şi 
planul general al iconostasului şi-al cupolei, 
precum şi schița lui biografică: 

Născut în 1866, luna Martie 9 (nou) în Ludo- 

şul mare (comitatul Sibiiu), din părinţii Mihail 
şi Ana. Tatăl artistului a fost un cinstit şi iscu- 
sit notar în comuna Bungard şi alte comune. 
Clasele primare şi liceale le-a făcut în Sibilu, 
la şcoalele de stat, luînd bacalaureatul cu «emi- 
nență» în 1884. În timp de patru ani a urmat 
cursurile școalei «Országos mintarajziskola és 
rajztanâr-kepzâ» — şcoală de desemn pentru 
pregătirea profesorilor — din Budapesta, avînd 
de profesor pe renumitul pictor ungar Szekely 
Bertalan. Aici a fost întotdeauna primul pre- 
miant, mat cu samă în conposiţii ornamentale şi 
portretistică. În 1890 fu numit profesor de de- 
semn întiiu în Şemnitz, apoi în Ibaşfalău (Erzs6- 
betvâros, comitatul Tirnavei mici) unde se află 
și în present. Cunoştinţele şi educaţia artistică 
si le-a perfecționat prin dese și numeroase 
călătorii: Ca student a vizitat galeriile de pic- 
tură şi muzeele din Viena şi Miinchen. Ca pro- 
fesor a studiat timp îndelungat monumentele 
celebre de artă bizantină din secolul VI-lea, 
VIII-lea şi XII-lea aflătoare în Ravena, Firenze, 
Veneţia etc. Cunoaşte de-aproape stilul mănă- 
stirilor din Romînia, Argeş, Cozia, Tizmana, 
Turnu etc. şi pictura tuturor bisericilor mai 
importante din Ardeal. Pînă acum a lucrat adese 
la biserici de la sate, contribuind prin aceasta 
la îndrumarea unei direcţii de premenire în 
arta naţională, a cărui perfecţionare o are şi 
aştă-zi ca țintă a activității sale. 

DI Smighelschi merită cununa de lauri nu 
numai în pictura bisericească, ci şi în cea pro- 
fană. Aquarelele şi tipurile de țărani lucrate de 
dsa, — cari probabil încă vor fi expuse aici 


în Budapesta — încă sunt dovezi puternice 
despre şcoala serioasă, pregătirea temeinică şi 
talentul intensiv al pictorului de care suntem 
mîndrii că e odrasla neamului nostru. 

Sfirşindu-se anul cu numărul de faţă, 
restanțieri să binevoiască a-și achita abonamentul, fiind-că numărul prim de 
probă, care se va tipări în 5,000 exemplare — la 5 lanuariu — pe o hirtie 
velină cu copertă nouă în mai multe colori, cu clişee originale după operile 
pictorilor Smighelschi, Simonescu, Hirlescu etc., 
cuprinzînd articole scrise de pene distinse, de peste munți şi dela noi — reclamă 
o multime de cheltueli. Rugăm deci sprijinul onoratului public. 

Apel. Comitetul «Asociațiunii» face un căl- 
duros apel cătră publicul romin, învitind pe toţi 
ciți se interesează de înaintarea culturală a 
poporului nostru, să binevoiască a-şi da obolul 
pentru înființarea «Muzeului istoric şi etnografic 
al Romînilor din Ungaria şi Transilvania», care 
dispune deja de frumoasa sumă de 100,000 cor. 
Fondul acesta însă nu acopere toate cheltuelile 
reclamate de zidirea şi aranjarea corespunză- 
toare a falnicului monument naţional, care va 
împodobi incă în cursul anului 1904 orașul 
Sibiiu. Ne înfrățim din inimă glasul cu cel 
al Apelului adresat de «Asociaţiune», rugînd 
pe cetitorii noştri să nu-și cruțe sentimen- 
tele de jertfă pentru un scop de-o capitală 
importanţă pentru adăpostirea mărturiilor cul- 
turale ale poporului nostrii. 

